
                        יורי שטרן

                         מיכל סגן-כהן                       משרד החקלאות
                         גלי כרמלי                             משרד החקלאות
                         מירון הכהן                           משרד התמ"ס
                         גבריאלה כהן                        משרד התמ"ס

יועצת משפטית: אתי בנדלר

מנהלת הוועדה: לאה ורון

נושא: תקנות הבשר ומוצריו, התש"ס-2000.


























תקנות הבשר ומוצריו, התש"ס-2000.


היו"ר אברהם פורז:

	מר הכהן, מה זה שטחי עזה ויריחו? מה עם יתר השטחים ברשות הפלסטינית?

מירון הכהן:

	החוק שקיים היום הוא חוק היישום. עלתה הטענה שהחוק לא חל בגלל הסכם היישום שקבע שהעברה של טובין משטחי הרשות הפלסטינית לשטח מדינת ישראל לא תחשב כייבוא. תוקן החוק, ונקבע שהוא יוחל גם על העברה של בשר מהרשות הפלסטינית לשטח מדינת ישראל.

היו"ר אברהם פורז:

	את זה החוק אומר. 

מירון הכהן:

	מבחינה משפטית טהורה לא היה צורך בתקנות האלה. הצורך נולד כתוצאה מזה שיושב-ראש הוועדה באותו זמן התנגד לחוק היישום ולא רצה לאזכר אותו. שר התמ"ס היה צריך להתקין תקנות שיקבעו מה זה שטחי עזה ויריחו. מכאן התקנות.

היו"ר אברהם פורז:

	החוק אומר שאי אפשר לייבא לישראל בשר לא כשר, לרבות משטחי עזה ויריחו, כאשר שטחי עזה ויריחו זה כפי שיקבע שר התעשייה בתקנות. כל עוד הוא לא קבע בתקנות, אנחנו לא יודעים מה זה שטחי עזה ויריחו.

מירון הכהן:

	הרעיון מוחל לגבי כל השטחים בשליטת הרשות הפלסטינית.

היו"ר אברהם פורז:

	לפי איזה תקנות? 

מירון הכהן:

	יש את החלטת היועץ המשפטי לממשלה שקבע שהתקנות האלה מותרות מבחינת ההפעלה של החוק.

היו"ר אברהם פורז:

	אבל אם אומרים שאי אפשר יהיה לייבא בשר ממקדוניה עד שגבולות מקדוניה ייקבעו בצו, אז כל עוד לא נקבעו הגבולות בצו האיסור לא חל.

מירון הכהן:

	המשנה ליועץ המשפטי לממשלה, מני מזוז, קבע שצריך להחיל את זה על שטחי הרשות הפלסטינית כפי שיחולו מעת לעת, זאת אומרת להחיל את זה על שטחים הרבה יותר רחבים ממה שיש.

היו"ר אברהם פורז:

	אבל פה כתוב בצורה מפורשת שאי אפשר יהיה לייבא אלא אם כן קיבל תעודת הכשר גם משטחי עזה ויריחו. שטחי עזה ויריחו זה כפי שיקבע השר. לדעתי, כל עוד השר לא קבע מה הם שטחי עזה ויריחו אי אפשר לדעת אם זה מועבר מעזה ויריחו.

אתי בנדלר:

	מה הכהן חייב ללכת על פי חוות דעתו של היועץ המשפטי לממשלה, לא על פי דעתך.

מירון הכהן:

	משרד התמ"ס מפעיל את זה לפי חוות הדעת של היועץ המשפטי לממשלה.

היו"ר אברהם פורז:

	אם הייתי מייבא ממקום מסויים בשר לא כשר והיו מעמידים אותי לדין על זה..

מירון הכהן:

	לא היו מאפשרים לך לייבא את זה. בינתיים אף אחד עוד לא הלך לבג"ץ על זה.

היו"ר אברהם פורז:

	אם אנחנו נגד ייבוא בשר לא כשר מהאוטונומיה, אז עזה ויריחו זה כבר הסטוריה, בינתיים יש עוד. אם כבר, אז היה צריך לתקן את החוק שסעיף זה יחול גם על הבאת בשר משטחי הרשות הפלסטינית. 

אתי בנדלר:

	איך פרקטית תפעילו את זה?

מירון הכהן:

	אני מסכים. הבעיה היא שחוק היישום של שטחי עזה ויריחו לא עבר בכנסת עד עצם היום הזה.

גבריאלה כהן:

	מדובר בבשר שמיובא ממדינות שלישיות. הוא מגיע לעזה ויריחו באישורים מיוחדים.  זה מגיע בתנאי שזה לא יופץ לישראל.

אתי בנדלר:

	כל הבשר בשטחי עזה ויריחו הוא בשר מיובא? אין מקומי?

מיכל סגן-כהן:

	בשר מיובא לישראל לפי שתי מערכות: מערכת וטרינרית ומערכת של הרבנות כדי שהבשר יהיה כשר. לאחרונה, בשר שיובא לרשות הפלסטינית היה בשר שנכנס לישראל.  הבשר  ברגע שמיובא עבור הרשות הפלסטינית, הוא מיובא ברשיון כפול: ברשיון וטרנרי של משרד החקלאות, וברשיון נוסף של הרשות הפלסטינית. הרשיון הראשון הוא רק לצורך המעבר. אסור לו לבשר מבחינה וטרנרית לחזור חזרה לישראל.

יורי שטרן:

	מה זאת אומרת אסור לו לחזור מבחינה וטרנרית?

מיכל סגן-כהן:

	לפי הסכם פריז אסור בכלל להעביר בשר מישראל לתחומי הרשות הפלסטינית אלא ברשיון. הרשיון ניתן אחרי שמאשרים את המדינה ואחרי שמאשרים את המפעל שממנו בא הבשר. בשכם יש בית מטבחיים שמייצרים בו בשר. מבחינה וטרנרית אסור להשתמש בכל בשר שמופק בשטחי הרשות הפלסטינית, כי עדיין השירותים הוטרינריים לא הכירו בשירותים של הפלסטינים.

היו"ר אברהם פורז:

	אם רוצים לקבוע שלעניין הכשרות שטחי הרשות הפלסטינית הם חו"ל וכל האיסורים יחולו, אז צריך לעשות את זה בצורה מפורשת. זה מגוחך לבוא היום אלינו ולהתעסק עם עזה ויריחו, כאשר עזה ויריחו זה חלק קטנטן של הרשות. אם רוצים, צריך ללכת לתקן את הדברים האלה.  מה הכהן, אנחנו מסירים את זה מסדר היום. אם רוצים לטפל בעניין הרשות הפלסטינית, שהממשלה תגיש הצעת חוק מסודרת. 

אתי בנדלר:

	היינו מבקשים להעביר אלינו את חוות דעתו של מר מזוז לעניין הזה.

היו"ר אברהם פורז:

	תודה רבה.

הישיבה ננעלה בשעה 11:30
















